રિવરફ્રન્ટ પરનાં દબાણો વાડજ તરફના પટ્ટામાં વધ્યાં છે. શાહપુરના શંકરભુવનથી નહેરુબ્રિજ તરફ જતા પટ્ટામાં પણ લારી ગલ્લાવાળાઓએ અડ્ડો જમાવ્યો છે. મ્યુનિસિપલ સત્તાવાળાઓએ અત્યારથી રિવરફ્રન્ટ પરનાં દબાણોને ગંભીરતાથી લેવાની જરૂર છે. અન્યથા કરોડો રૂપિયાનું આંધણ કર્યા બાદ પણ રિવરફ્રન્ટની સુંદરતાને ગ્રહણ લાગશે. શહેરના અન્ય ટીપી પ્લાનની જેમ રિવરફ્રન્ટના ટીપી રસ્તા ઉપર કાપડ માર્કેટ, પગરખાં માર્કેટ, ખાણીપીણી બજાર વગેરે ધમધમતાં થઇ જશે. જોકે શહેરના શાસકોએ આ મામલે પશ્ચિમ ઝોન, મધ્ય ઝોન સહિત સંબંધિત એસ્ટેટ વિભાગના અધિકારીઓનાં કાન આમળ્યા હોવાનું જાણવા મળ્યું છે.